Document ID: /roh_data/filtered/fineweb-2-filterrobots_roh.jsonl.gz/34004

Andrin Beeli è in ulteriur sportist dal Club da velo Surselva ch’è sin buna via da daventar in star en la scena da mountainbike. Ses idol è Nino Schurter, il mountainbiker da Tersnaus che dominescha ensemen cun il franzos Julien Absalon dapi onns quella scena.
Andrin Beeli parta il mument cun ils U23
Andrin Beeli parta il mument cun ils U23. Ussa suondan ils davos pass per pudair concurrenzar cun l’elita. Tge potenzial ch’il giuven mountainbiker da Sagogn ha, quai ha el dentant gia mussà pliras giadas. Tranter auter è Beeli vegnì il 2013 a Lai campiun svizzer dals juniors. Il medem onn ha el era astgà partir al campiunadi mundial a Pietermaritzburg en l’Africa dal Sid.
RR sportissimo 17:00